wickkiey/tamil-wikipedia-chunked huggingface dataset:
# பாலி இராச்சியம்

## வரலாறு

19-ஆம் நூற்றாண்டின் நடுப்பகுதியில் இருந்து, இடச்சு கிழக்கிந்திய அரசு, பாலியில் தன்னுடைய ஆட்சி அதிகார ஈடுபாடுகளைக் காட்டத் தொடங்கியது. பாலினிய சிறு இராச்சியங்களுக்கு *(Balinese Minor Kingdoms)* எதிராக ஒன்றன் பின் ஒன்றாகப் படையெடுப்பைத் தொடங்கியது. 20-ஆம் நூற்றாண்டின் முற்பகுதியில், இடச்சுக்காரர்களின் பாலி மீதான படையெடுப்பு ஒரு முடிவிற்கு வநதது.  
இந்தச் சிறு இராச்சியங்கள் வலுக்கட்டாயமாகவோ அல்லது எதிர்வினை இல்லாத சரணடைதல் மூலமாகவோ இடச்சுக்காரர்களின் கட்டுப்பாட்டின் கீழ் வந்தன. அதே வேளையில் பூபுத்தான் *(Puputan)* போன்ற சில துர்நிகழ்வுகளும் நடந்து உள்ளன.  
இந்த வகையான துர்நிகழ்வுகளில் இருந்தும், பாலினிய அரசக் குடும்பங்கள் தப்பிப் பிழைத்தன. இருப்பினும் இந்த நிகழ்வுகள் பூர்வீக பாலினிய இறையாண்மை இராச்சியங்களின் ஆயிரமாண்டு ஆட்சிக் காலத்தை முடிவுக்குக் கொண்டு வந்தன. பின்னர் பாலினிய உள்ளூர் அரசாங்கம், இடச்சு குடியேற்றவிய் நிர்வாகமாக மாறியது. பின்னர் பாலி நிர்வாக அமைப்பு, இந்தோனேசியா குடியரசின் அரசாங்க ஆளுமைக்குள் வந்தது.
# பாலி இராச்சியம்

## பாலி

கீதாஞ்சலி பாடிய இரவீந்திரநாத் தாகூர், பாலியைப் பற்றி அவரின் கருத்துகளை வெளியிட்டு உள்ளார்.
# பாலி இராச்சியம்

## பாலி

### அழகிய பாலி தீவு

உலகின் அழகிய தீவுகளில் தனித்துவம் பெற்றது பாலித் தீவு. உலகின் மிகப்பெரிய இசுலாமிய நாடு இந்தோனேசியா. சுண்டா *(Sunda)* தீவுகளுக்கு மேற்கிலும் ஜாவா லொம்போக் *(Lombok)* தீவுகளுக்கு இடையிலும் அமைந்து உள்ளது. இந்தோனேசியாவில் 38 மாநிலங்கள் உள்ளன. அதில் பாலி தீவு ஒரு மாநிலம்.  
பாலி தீவில் 92.29% விழுக்காட்டினர் இந்துக்கள்; ஏறக்குறைய 42 இலட்சம் பேர். ஒவ்வொரு மார்ச் மாதத்தில் ஒருநாள் மௌன விரதம் மேற்கொள்கிறார்கள். அதனை நியேப்பி அமைதி நாள் *(Nyepi Day)* என அழைக்கிறார்கள். அந்த நாளில் பாலித் தீவு முழுமைக்கும் விடுமுறை. வீட்டில் இருந்தபடியே தியானம் செய்வார்கள்.
# பாலி இராச்சியம்

## பாலி

### சுற்றுலா இடங்கள்

பாலி தீவில் இந்து மக்களின் நடனம், சிற்பம், இசை போன்றவை மிகவும் உன்னதமான நிலையில் உள்ளன. அவர்கள் அவற்றை இன்று வரையிலும் பாதுகாத்து வருகின்றனர். பாலியின் பெரும்பாலான இடங்களில் இந்து கோயில்கள், சிற்பங்கள், கலைப்பொருட்களைக் காண முடியும்.  
சுற்றுலா இடங்களைப் பார்ப்பதற்கும் கலைப் பொருட்களை வாங்குவதற்கும் சுற்றுலாப் பயணிகள் இலட்சக் கணக்கில் வருகின்றனர். அந்த வகையில் இந்தோனேசியாவின் முக்கியமான சுற்றுலா மையமாகப் பாலி தீவு விளங்குகின்றது.
# பாலி இராச்சியம்

## வரலாற்றுக்கு முந்தைய காலம்

பாலியில் பழங்காலக் காலத்தில் இருந்தே (கிமு 1 மில்லியன் முதல் கிமு 200,000 வரை) மனிதர்கள் வசித்து வருகின்றனர். பாலியில் உள்ள செம்பிரான் *(Sembiran)* மற்றும் துருன்யான் *(Trunyan)* கிராமங்களில் கைக் கோடரிகள் போன்ற பண்டைய கருவிகள் கண்டுபிடிக்கப்பட்டதன் மூலம் இது நிரூபிக்கப்பட்டுள்ளது. [2][3] அதைத் தொடர்ந்து இடைக் கற்காலம் (கிமு 200,000–3,000) வந்தது.  
இருப்பினும், தற்போதைய பாலினிய மக்களின் மூதாதையர் புதிய கற்காலக் காலத்தில் *(Neolithic Period)*, கிமு 3,000 முதல் 600-ஆம் ஆண்டுகள் வரையிலான காலப் பகுதியில் பாலி தீவை அடைந்தனர். அவர்கள் பயன்படுத்திய நெல் சாகுபடி தொழில்நுட்பம்; மற்றும் ஆஸ்திரோனீசிய மொழிகளின் பயன்பாடு போன்றவற்றின் மூலம் உறுதிப்படுத்தப்படுகிறது. அதைத் தொடர்ந்து வெண்கலக் காலம் கிமு 600 முதல் கிபி 800 வரை வந்தது.
# பாலி இராச்சியம்

## தொடக்க கால இராச்சியங்கள்

பாலியில் வரலாற்றுக் காலம் 8-ஆம் நூற்றாண்டில் தொடங்கியது. இது புத்த வாக்கு பொறிக்கப்பட்ட களிமண் பலகைகள் *(Buddhist Votive Clay Tablets)* கண்டுபிடிக்கப்பட்டதன் மூலம் அறியப்படுகிறது. தாது கோபுரம் எனும் பெரிய கோபுரத்தில் உள்ள சிறிய களிமண் சிலைகளில் காணப்படும் அந்த புத்த வாக்குகள், பாலியில் அறியப்பட்ட முதல் கல்வெட்டாகும்.  
சைலேந்திர வம்சம் என்பது மத்திய ஜாவாவைச் சேர்ந்த ஓர் அரச மரபு ஆகும். செரி கேசரி வருமதேவா பௌத்த மதத்தைப் பரப்புவதற்காகப் பாலி தீவிற்குப் படையெடுத்துச் சென்றார். அப்படி படையெடுத்துச் சென்ற போது தொலை தூரத்தில் இருந்த மலுக்கு தீவுகளையும் கைப்பற்றினார்.
# பாலி இராச்சியம்

## தொடக்க கால இராச்சியங்கள்

### இந்து பௌத்த கலப்புத் திருமணங்கள்

இந்து மத அரசக் குடும்பங்களுக்கும்; பௌத்த மத அரசக் குடும்பங்களுக்கும் இடையே கலப்புத் திருமணங்கள் நடைபெற்று உள்ளன. அதனால் யார் எங்கே எந்த இடத்தில் ஆட்சி செய்கிறாரோ; அந்த இடத்தில் எந்த மதம் முதன்மை மதமோ இருக்கிறதோ; அந்த மதத்தையே பின்பற்றி, மதப் பிரச்சினைகளைத் தவிர்த்து இருக்கிறார்கள்.  
பெலாஞ்சோங் கல் தூண் தான் இப்போதைக்குப் பாலி தீவின் வரலாற்றைச் சொல்லும் முதல் வரலாற்றுப் படிவம் ஆகும்.
# பாலி இராச்சியம்

## தொடக்க கால இராச்சியங்கள்

### கீர்த்தாநகரன்

1284-ஆம் ஆண்டு ஜாவாவில் இருந்த சிங்காசாரி பேரரசின் கீர்த்தநகரன் *(Kertanegara)* எனும் அரசர் பாலியின் மீது படை எடுத்தார். செரி கேசரி வர்மதேவா அரச மரபு அரசிற்கு ஒரு முற்றுப்புள்ளியும் வைத்தார். பின்னர் சிறிது காலம் கழித்து கயா மடா மன்னரும் மஜபாகித் பேரரசினால் தோற்கடிக்கப் பட்டார்.  
14-ஆம் நூற்றாண்டில் சுமத்திரா, ஜாவாவில் மஜபாகித் பேரரசு தன்னிகர் இல்லாத அரசாக விளங்கியது. கடைசியில் பாலி இராச்சியமும் மஜபாகித்தின் கரங்களில் வீழ்ந்தது. கயா மடா (கஜ மதன்) *(Gajah Mada)* எனும் மஜபாகித் அரசர் பாலியின் மீது படையெடுத்துச் சென்று கீர்த்தாநகரனின் சிங்காசாரி அரசை ஒரு முடிவிற்குக் கொண்டு வந்தார். கஜ மதன் எனும் பெயரை இப்போது கஜா மாடா என்று அழைக்கிறார்கள்.  
பாலியில் சாம்பராங்கான் எனும் இடத்தில் மஜபாகித்தின் தலைநகரம் உருவாக்கப் பட்டது. அதன் பின்னர் ஏறக்குறைய 300 ஆண்டுகளுக்கு மஜபாகித் பேரரசு பாலியை ஆட்சி செய்தது. அதாவது, 17-ஆம் நூற்றாண்டு வரை மஜபாகித் அரசர்கள் பாலியை ஆட்சி செய்தார்கள்.
# இரத்தம் ரணம் ரௌத்திரம்

**இரத்தம் ரணம் ரௌத்திரம்**, சுருக்கமாக **ஆர் ஆர் ஆர்** (******, ) என்பது 2022 ஆம் ஆண்டில் வெளிவந்த தெலுங்கு அதிரடிக் காவியத் திரைப்படம் ஆகும். இத்திரைப்படம் டிவிவி என்டர்டெயின்மென்ட் ஆகிய தயாரிப்பு நிறுவனத்தின் தொடர்புடன் இராஜமௌலி இயக்கினார். இது 1920 ஆம் ஆண்டு, இந்தியாவின் பிரித்தானிய ஆட்சிக்காலத்தில் அல்லூரி சீதாராம ராஜு மற்றும் கொமரம் பீம் ஆகிய புரட்சியாளர்கள் சந்திப்பது, அவர்களின் நட்பு மற்றும் இந்திய விடுதலைக்கான அவர்களின் போராட்டத்தை குறித்து ஒரு கற்பனை வரலாறுக் கதை ஆகும்.  
இத்திரைப்படத்தில் ஜூனியர் என்டிஆர், ராம் சரண், ஆலியா பட், அஜய் தேவ்கான் மற்றும் பலர் நடித்துள்ளனர். மரகதமணி இசையமைத்துள்ளார், கே. கே. செந்தில் குமார் ஒளிப்பதிவையும், ஏ. ஸ்ரீகர் பிரசாத் தொகுத்தலையும், சாபு சிரில் கலை வடிவமைப்பையும் செய்தனர். கே. வி. விஜயேந்திர பிரசாத், சாய் மாதவ் புர்ரா ஆகியோருடன் இணைந்து இராஜமௌலி இதற்கான திரைக்கதையை எழுதியுள்ளார். இதற்கு தமிழ் வசனங்கள் மதன் கார்க்கி எழுதினார்.  
இரத்தம் ரணம் ரௌத்திரம் 2018 ஆம் ஆண்டில் ஐதராபாத்தில் துவக்கபட்டு, 2021 ஆம் ஆண்டில் இறுதியடைந்த இப்படம் மார்ச்சு 25, 2022-ல் உலகம் முழுவதும் வெளியிடப்பட்டது. இது தமிழ், மலையாளம், கன்னடம் மற்றும் இந்தி மொழிகளிலும் வெளியிடப்பட்டது. இந்தத் திரைப்படத்தின் தொலைக்காட்சி உரிமைகளை ஸ்டார் இந்தியா வாங்கியது.  
இரத்தம் ரணம் ரௌத்திரம் திரைப்படம் தேசிய மற்றும் சர்வதேச அளவில் சிறந்த விமர்சனங்களை பெற்றது. 95ஆவது அகாதமி விருதுகளில் சிறந்த அசல் பாட்டிற்கான அகாதமி விருது இப்படத்திலுள்ள "நாட்டு நாட்டு" பாடலுக்கு வழங்கப்பட்டது. இது ஒரு இந்திய திரைப்படம் பெற்ற முதல் ஆஸ்கார் விருதாகும். 69 ஆம் தேசிய திரைப்பட விருதுகளில் இப்படம் சிறந்த மனமகிழ்ச்சிதரும் பிரபல படம், சிறந்து இசை (எம். எம். கீரவாணி) மற்றும் சிறந்த ஆண் பின்னணிப் பாடகர் (கால பைரவா) ஆகிய விருதுகளை பெற்றது.
# இரத்தம் ரணம் ரௌத்திரம்

## நடிகர்கள்

- **ஜூனியர் என்டிஆர்** - *கொமரம் பீம்*
- **ராம் சரண்** - *அல்லூரி சீதாராம இராஜு*
- **அஜய் தேவ்கான்** - *அல்லூரி வெங்கடராம இராஜு*
- **ஆலியா பட்** - *சீதா*
- **சிரேயா சரன்** - *சரோஜினி*
- **சமுத்திரக்கனி** - *வெங்கடேஸ்வருலு*
- **ரே ஸ்டீவன்சன்** - *ஆளுநர் ஸ்கோட் பக்ஸ்டன்*
- **அல்லிசன் டூடி** - *கேத்தரின் பக்ஸ்டன்*
- **ஒலிவியா மோரிஸ்** - *ஜென்னி*
# இரத்தம் ரணம் ரௌத்திரம்

## பாடல்கள்

இப்படத்திற்கு எழு பாடல்களுக்கும் பினன்னி இசைக்கும் மரகதமணி இசையமைத்துள்ளார். ஆறு பாடல்களுக்கு தமிழ் வரிகள் மதன் கார்க்கி எழுதியிருந்தார். "*ராமம் ராகவம்*" பாடலுக்கு சமசுகிருதம் வரிகள் இருந்ததால், அதற்கு மட்டும் கே. சிவ தத்தா எழுதியிருந்தார்.
# இரத்தம் ரணம் ரௌத்திரம்

## பாடல்கள்

### தமிழ் பாடல்கள்

| பாடல் | பாடகர்(கள்) | பாடலாசிரியர் |  |
| --- | --- | --- | --- |
| "நட்பு" | அனிருத் ரவிச்சந்திரன் | மதன் கார்க்கி |  |
| "நாட்டு கூத்து" | ராஹுல் சிப்லிகஞ்ச், யாசின் நிஜார் | மதன் கார்க்கி |  |
| "உயிரே" | மரகதமணி | மதன் கார்க்கி |  |
| "கொமரம் பீமானோ" | கால பைரவா | மதன் கார்க்கி |  |
| "ராமம் ராகவம்" | விஜய் பிரகாஷ், சந்தன பால கல்யாண், சாரு ஹரிஹரன் | கே. சிவ தத்தா |  |
| "கோலே" | விஷால் மிஷ்ரா, பென்னி தயாள், சாஹிதி சகந்தி, ஹரிகா நாராயண் | மதன் கார்க்கி |  |
| "கொம்பா உன் காடா" | பிராகிருத்தி ரெட்டி | மதன் கார்க்கி | } |
# இரத்தம் ரணம் ரௌத்திரம்

## பாடல்கள்

### தெலுங்கு பாடல்கள்

| பாடல் | பாடகர்(கள்) | பாடலாசிரியர் |  |
| --- | --- | --- | --- |
| "தோஸ்தி" | வேதால ஹேமச்சந்திரா | சிறீவெண்ணிலா சீதாராம சாஸ்திரி |  |
| "நாட்டு நாட்டு" | ராஹுல் சிப்லிகஞ்ச், கால பைரவா | சந்திரபோசு |  |
| "ஜனனி" | மரகதமணி | மரகதமணி |  |
| "கொமரம் பீமுடோ" | கால பைரவா | சுத்தலா அசோக் தேஜா |  |
| "ராமம் ராகவம்" | விஜய் பிரகாஷ், சந்தன பால கல்யாண், சாரு ஹரிஹரன் | கே. சிவ தத்தா |  |
| "எத்தர ஜெண்டா" | விஷால் மிஷ்ரா, புருத்வி சந்திரா, எம். எம். கீரவாணி, சாஹிதி, ஹரிகா நாராயண் | ராமஜோகையா சாஸ்திரி |  |
| "கொம்ம உய்யாலா" | பிராகிருத்தி ரெட்டி | சுத்தலா அசோக் தேஜா | } |
# விக்கிப்பீடியா:Statistics/weekly/12-Jan-2025
# பொலோனியம் இருகுளோரைடு

**பொலோனியம் இருகுளோரைடு ** (*Polonium dichloride*) PoCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பொலோனியமும் குளோரினும் சேர்ந்து இந்த உலோகப்போலி சேர்மம் உருவாகிறது. இது ஓர் அயன உப்பாகும். பொலோனியம் டைகுளோரைடு என்ற பெயராலும் அறியப்படுகிறது.
# பொலோனியம் இருகுளோரைடு

## கட்டமைப்பு

பொலோனியம் இருகுளோரைடு P222, Pmm2 அல்லது Pmmm என்ற இடக்குழுவில் ஒரு நேர்ச்சாய்சதுர அலகு செல்லுடன் படிகமாக்கப்படுவதாகத் தெரிகிறது, இருப்பினும் இது ஒரு போலி-செல்லாகவும் இருக்கலாம். மாற்றாக, உண்மையான இடக்குழு ஒற்றைச் சாய்வு அல்லது முச்சாய்வு கொண்டதாக இருக்கலாம். ஒன்று அல்லது அதற்கு மேற்பட்ட செல் கோணங்கள் 90 பாகை அளவுக்கு அருகில் இருக்கும். இடக்குழுவை P222 எனக் கொண்டால், அந்த அமைப்பு Po இன் சிதைந்த கனசதுர ஒருங்கிணைப்பு {PoCl<sub>8</sub>} ஆகவும், Cl இன் சிதைந்த சதுர தள ஒருங்கிணைப்பு {ClPo<sub>4</sub>} ஆகவும் காட்டுகிறது.
# பொலோனியம் இருகுளோரைடு

## தயாரிப்பு

பொலோனியம் உலோகத்தை ஆலசனேற்றம் செய்வதன் மூலமாகவோ அல்லது பொலோனியம் நாற்குளோரைடை (PoCl<sub>4</sub>) ஆலசன் நீக்கம் செய்வதன் மூலமாகவோ பொலோனியம் இருகுளோரைடைப் பெறலாம். 300 பாகை செல்சியசு வெப்பநிலையில் வெப்பச் சிதைவுக்கு உட்படுத்துவதன் மூலம் பொலோனியம் நாற்குளோரைடை ஆலசன் நீக்கம் செய்ய இயலும். கந்தக டை ஆக்சைடு மூலம் குளிர்ச்சியான, சற்று ஈரப்பதமான PoCl<sub>4</sub> சேர்மத்தை குறைத்தும் ஆலசன் நீக்கம் செய்யலாம். 150 °செல்சியசு வெப்பநிலையில் கார்பன் மோனாக்சைடு அல்லது ஐதரசன் சல்பைடு வாயுப் பாய்ச்சலில் PoCl<sub>4</sub> சேர்மத்தை வெப்பப்படுத்தியும் ஆலசன் நீக்கம் செய்யலாம்.
# பொலோனியம் இருகுளோரைடு

## வினைகள்

பொலோனியம் இருகுளோரைடு நீர்த்த ஐதரோகுளோரிக் அமிலத்தில் கரைந்து இளஞ்சிவப்பு நிறக் கரைசலைத் தருகிறது. இது Po(IV) ஆக தன் ஆக்சிசனேற்றம் அடைகிறது. ஐதரசன் பெராக்சைடு அல்லது குளோரின் நீரால் பொலோனியம் இருகுளோரைடு விரைவாக ஆக்சிசனேற்றப்படுகிறது. இளஞ்சிவப்பு கரைசலில் பொட்டாசியம் ஐதராக்சைடைச் சேர்ப்பதால் அடர் பழுப்பு நிற வீழ்படிவு உருவாகிறது. இது நீரேற்றப்பட்ட PoO அல்லது Po(OH)<sub>2</sub> ஆக இருக்கலாம். இது Po(IV) ஆக விரைவாக ஆக்சிசனேற்றப்படுகிறது. நீர்த்த நைட்ரிக் அமிலத்துடன், PoCl<sub>2</sub> ஓர் அடர் சிவப்பு கரைசலை உருவாக்குகிறது, அதைத் தொடர்ந்து அறியப்படாத கலவையின் செதில்களாக வெள்ளை வீழ்படிவு ஏற்படுகிறது.
# நவல்பூர்

**நவல்பூர்** (*Navalpur*) என்பது இந்தியா தமிழ்நாடு மாநிலத்தின் இராணிப்பேட்டை மாவட்டத்திலுள்ள ஒரு புறநகர்ப் பகுதியாகும்.
# நவல்பூர்

## அமைவிடம்

கடல் மட்டத்திலிருந்து சுமார் 187.83 மீ. உயரத்தில், என்ற புவியியல் ஆள்கூறுகள் கொண்டு நவல்பூர் அமையப் பெற்றுள்ளது.
# நவல்பூர்

## கல்வி

மாவட்ட ஆசிரியர் கல்வி மற்றும் பயிற்சி நிறுவனம் என்ற அரசு சார்ந்த கல்வி நிறுவனத்தின் கிளை ஒன்று நவல்பூர் பகுதியில் அமைந்துள்ளது.
# நவல்பூர்

## சமயம்

### இந்துக் கோயில்கள்

தேவி கருமாரியம்மன் கோயில் என்ற அம்மன் கோயில், தட்சிணாமூர்த்தி கோயில் என்ற சிவன் கோயில், இராமர் பஜனை கோயில் என்ற பெருமாள் கோயில்
# வைஜப்பூர் சட்டமன்றத் தொகுதி

**வைஜப்பூர் சட்டமன்றத் தொகுதி** (*Vaijapur Assembly constituency*) என்பது இந்தியாவில் மகாராட்டிர மாநிலம் அவுரங்காபாத் மாவட்டத்தில் அமைந்துள்ள மகாராட்டிர சட்டமன்ற ஆறு தொகுதிகளில் ஒன்றாகும்.  
இது கன்னட் சட்டமன்றத் தொகுதி, கங்காபூர், மகாராட்டிர சட்டமன்றத் தொகுதி, அவுரங்காபாத் கிழக்கு சட்டமன்றத் தொகுதி, ஔரங்காபாத் மத்திய சட்டமன்றத் தொகுதி, அவுரங்கபாத் மேற்கு சட்டமன்றத் தொகுதி ஆகிய ஐந்து சட்டமன்றத் தொகுதிகளுடன் அவுரங்கபாத் மக்களவைத் தொகுதியின் ஒரு பகுதியாகும்.
# வைஜப்பூர் சட்டமன்றத் தொகுதி

## சட்டப்பேரவை உறுப்பினர்கள்

| 1962 | கிர்ஜாபாய் மச்சிந்திரநாத் | இந்திய தேசிய காங்கிரசு |
| --- | --- | --- |
| 1967 | வி. பி. பாட்டீல் |  |
| 1972 | சகுந்தலபாய் பாட்டீல் |  |
| 1978 | உத்தமராவ் பட்வாரி | ஜனதா கட்சி |
| 1980 | கோவிந்திராவ் ஆதிக் | இந்திய தேசிய காங்கிரசு |
| 1985 | இராமகிருட்ண பாபா பாட்டீல் | இந்திய தேசிய காங்கிரசு |
| 1990 |  |  |
| 1995 | கைலாசு ராம்ராவ் பாட்டீல் |  |
| 1999 | இரங்நாத் வாணி | சிவ சேனா |
| 2004 |  |  |
| 2009 |  |  |
| 2014 | பௌசாகேப் பாட்டீல் | தேசியவாத காங்கிரசு கட்சி |
| 2019 | இரமேசு பொர்னாரே | சிவ சேனா |
| 2024 | } |  |
# பாலி மொழி

**பாலி மொழி** அல்லது **பாலியம்** (ஆங்கிலம்: *Balinese Language*; இந்தோனேசியம்: *Bhāṣa Bali*; பாலியம்: ᬪᬵᬱᬩᬮᬶ) என்பது ஆஸ்திரோனீசிய மொழிகள் மொழிக் குடும்பத்தின், மலாய-பொலினீசிய மொழிகள்; மலாயோ-சும்பாவான் மொழிகள் *(Malayo-Sumbawan languages);* பாலி–சாசாக்–சும்பாவா எனும் 3 துணைக் குடும்பங்களைச் சார்ந்த ஒரு மொழியாகும்.  
பாலி, நுசா பெனிடா, மேற்கு லொம்போக், தெற்கு சுமாத்திரா, சுலாவெசி ஆகிய பகுதிகளில் வசிக்கும் மக்களால் பாலி மொழி பேசப்படுகிறது. பாலி மொழி பேசும் பெரும்பான்மை மக்கள் இந்தோனேசிய மொழியையும் பயன்படுத்துகின்றனர்.  
2000-ஆம் ஆண்டு தேசிய மக்கள் தொகை கணக்கெடுப்பில் பாலி மொழி பேசுபவர்களின் எண்ணிக்கை 3.3 மில்லியன் என அறியப்படுகிறது.
# பாலி மொழி

## பொது

இருப்பினும், பாலி பண்பாட்டு நிறுவனம் 2011-ஆம் ஆண்டில் 1 மில்லியனுக்கும் குறைவானவர்கள், பாலி மொழியைத் தங்களின் அன்றாடப் பேச்சு வழக்கில் பயன்படுத்துவதாக மதிப்பிட்டுள்ளது. அதே வேளையில், குளோட்டோலாக் *(Glottolog)* என்பவரால் இந்த மொழி "ஆபத்தான நிலையில் இல்லை" என்றும் வகைப்படுத்தப்பட்டுள்ளது.
# பாலி மொழி

## வகைப்பாடு

பாலி மொழி என்பது மலாய-பொலினீசிய *(Malayo-Polynesian languages)* குடும்பத்தைச் சேர்ந்த ஒரு ஆஸ்திரோனேசிய மொழியாகும் *(Austronesian languages).* இது பாலி–சசாக்–சும்பாவா துணைக்குழுவின் *(Bali–Sasak–Sumbawa languages)* ஒரு பகுதியாகும். [6] உள்நாட்டில், பாலி மொழி என்பது மேட்டு நில பாலி மொழி, தாழ்நில பாலி மொழி மற்றும் நுசா பெனிடா பாலி மொழி என மூன்று தனித்துவமான வகைகளைக் கொண்டுள்ளது.  
2000-ஆம் ஆண்டு மக்கள் தொகை கணக்கெடுப்பின்படி, இந்தோனேசியாவில் பாலி மொழி 3.3 மில்லியன் மக்களால் பேசப்படுகிறது; முக்கியமாக பாலி தீவு மற்றும் அதைச் சுற்றியுள்ள பகுதிகளில் அதிகமாகப் பேசப்படுகிறது
# பாலி மொழி

## பயன்பாடு

2011-ஆம் ஆண்டில், பாலி பண்பாட்டு நிறுவனம் *(Bali Cultural Agency),* பாலி தீவில் தங்கள் அன்றாட வாழ்க்கையில் பாலி மொழியைப் பயன்படுத்துபவர்களின் எண்ணிக்கை 1 மில்லியனைத் தாண்டவில்லை என்று மதிப்பிட்டுள்ளது. ஏனெனில் நகர்ப் புறங்களில் வாழும் பாலி பெற்றோர், இந்தோனேசிய மொழி அல்லது ஆங்கில மொழியை மட்டுமே முதல் மொழியாகத் தங்களின் பிள்ளைகளுக்கு அறிமுகப் படுத்துகிறார்கள்.  
அதே வேளையில் இந்தோனேசிய நிறுவனங்கள்; மற்றும் பொது ஊடகங்களில், பாலி மொழி சார்ந்த அன்றாட உரையாடல்கள் மறைந்துவிட்டன. அந்த வகையில், பாலி மொழியின் எழுத்து வடிவத்திற்குப் பெரிய அளவில் அறிமுகம் கிடைக்கவில்லை; மற்றும் பாலி மக்களில் பெரும்பாலோர் பாலி மொழியை வாய்வழித் தொடர்புகளுக்காக மட்டுமே பயன்படுத்தி வருகின்றனர். அந்த வகையில் பாலி மொழியின் எழுத்து முறை பெரிதும் குறைந்துவிட்டது.
# பாலி மொழி

## பயன்பாடு

### பாலி மொழியின் உயிரோட்டம்

பாலி மக்கள் பெரும்பாலும், பாலி மொழியைத் தங்கள் அன்றாட பேச்சு வழக்கில், இந்தோனேசிய மொழியுடன் கலக்கிறார்கள்.  
இருப்பினும், பாலி தீவுக்கு வெளியே உள்ள இட பெயர்வுப் பகுதிகளில், பாலி மொழி பரவலாகப் பயன்படுத்தப்படுகிறது; அதுவே பாலி மொழியின் உயிரோட்டத்திற்கு ஒரு முக்கியப் பங்கு வகிப்பதாகவும் நம்பப்படுகிறது.
# வேங்கைவாசல்

**வேங்கைவாசல்** என்பது இந்தியா தமிழ்நாடு மாநிலத்தின் செங்கல்பட்டு (இதற்கு முன்னர் காஞ்சிபுரம்) மாவட்டத்திலுள்ள ஒரு புறநகர்ப் பகுதியாகும்.
# வேங்கைவாசல்

## அமைவிடம்

கடல் மட்டத்திலிருந்து சுமார் 30.29 மீ. உயரத்தில், என்ற புவியியல் ஆள்கூறுகள் கொண்டு கோவிலம்பாக்கம் பகுதிக்கு அருகில் வேங்கைவாசல் அமையப் பெற்றுள்ளது.
# வேங்கைவாசல்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், வேங்கைவாசல் ஊரின் மொத்த மக்கள்தொகை 13,671 பேர் ஆகும். இதில் 6,805 பேர் ஆண்கள் மற்றும் 6,866 பேர் பெண்கள் ஆவர்.
# வேங்கைவாசல்

## சமயம்

### இந்துக் கோயில்

கங்கையம்மன் கோயில் என்ற இந்துக் கோயில், வேங்கைவாசல் பகுதியில் அமைந்துள்ளது. இக்கோயிலானது, தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்குகிறது.
# வேங்கைவாசல்

## அரசியல்

வேங்கைவாசல் பகுதியானது, சோழிங்கநல்லூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, தென் சென்னை மக்களவைத் தொகுதி சார்ந்தது.
# தேசிய நெடுஞ்சாலை 130அ (இந்தியா)

**தேசிய நெடுஞ்சாலை 130அ (இந்தியா)** (*National Highway 130A (India)*) பொதுவாக **தே. நெ. 130அ** எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். இது பாண்டி-முங்கேலி-பிலாசுப்பூர்-சீபத்-பதல்காவ் ஆகியவற்றை இணைக்கிறது. இது தேசிய நெடுஞ்சாலை 30-இன் ஒரு கிளைச்சாலையாகும். தே. நெ. 130அ இந்தியாவின் சத்தீசுகர் மாநிலத்தின் வழியாகச் செல்கிறது.
# தேசிய நெடுஞ்சாலை 130அ (இந்தியா)

## வழித்தடம்

பாண்டி, பண்டாரியா, முங்கேலி, பிலாஸ்பூர், சீபத், தனியா, பலோடா, பந்தோரா, குமியா, உர்கா, ஹஸ்தி, பைஸ்மா, நோன்பிரா, தரம்ஜயகர், பதல்காவ்
# தேசிய நெடுஞ்சாலை 130அ (இந்தியா)

## சந்திப்புகள்

: பாண்டிக்கு அருகில் முனையம்
: பிலாசுபூர் அருகே
: பிலாசுபூர் அருகே
: பிலாசுபூர் அருகே
: உர்கா அருகே
: பதல்காவ் அருகே முனையம்
# தேசிய நெடுஞ்சாலை 333 (இந்தியா)

**தேசிய நெடுஞ்சாலை 333 (இந்தியா)***(National Highway 333 (India))* பொதுவாக **முங்கர் தியோகர்** என்று குறிப்பிடப்படுகிறது. இது இந்திய தேசிய நெடுஞ்சாலை ஆகும். தேசிய நெடுஞ்சாலை 333-ன் இந்தியாவின் பீகார், சார்க்கண்டு மாநிலங்கள் வழியாக செல்கிறது.
# தேசிய நெடுஞ்சாலை 333 (இந்தியா)

## வழித்தடம்

; பீகார்  
- முங்கர்
- பரியார் பூர்
- கரக்பூர்
- லட்சுமிபூர்
- ஜமுய்
- சக்கை  
; சார்க்கண்டு  
- தேவ்கர்
# தேசிய நெடுஞ்சாலை 333 (இந்தியா)

## சந்திப்புகள்

: பரியார் பூர் அருகே முனையம்
: ஜமுய் அருகே
: தேவ்கர் அருகே முனையம்
# தேசிய நெடுஞ்சாலை 333அ (இந்தியா)

**தேசிய நெடுஞ்சாலை 333அ (இந்தியா)** (*National Highway 333A (India)*), என்பது பொதுவாக தே. நெ. 333அ எனக் குறிப்பிடப்படுகிறது. இது இந்திய தேசிய நெடுஞ்சாலை ஆகும். தே. நெ. 333அ இந்தியாவின் பீகார், சார்க்கண்டு மாநிலங்கள் வழியாகச் செல்கிறது.
# தேசிய நெடுஞ்சாலை 333அ (இந்தியா)

## வழித்தடம்

; பீகார்  
பார்பிகா-சேக்புரா, சிக்கந்திரா, ஜமுய், ஜா-ஜா, பாங்கா-ஜார்க்கண்ட் எல்லை
# தேசிய நெடுஞ்சாலை 333அ (இந்தியா)

## சந்திப்புகள்

: பார்பிகா அருகே முனையம்
: ஜமுய் அருகே
: கோட்டா அருகே
: பாகூர் அருகே முனையம்
# பாங் பானம்

**பாங்** (*Bhang*), இந்தியத் துணைக்கண்டத்தில் அதிகமாக விளையும் கஞ்சா செடிகளின் உலரவைக்கப்பட்ட இலைகள் மற்றும் மலர் மொட்டுகளிலிருந்து எடுக்கப்படும் பிசின்கள் மற்றும் எண்ணெய்களிலிருந்து பாங் தயாரிக்கப்பப்பட்டு, பால், நெய், சர்க்கரை மற்றும் லஸ்சியில் கலந்து உண்ணப்படுகிறது.இந்தியத்துணைக் கண்டத்தில் பாங் பானம் கிமு 1000 ஆண்டுகளுக்கு முன்னரே மக்களின் உணவு மற்றும் பானமாக பயன்பாட்டில் இருந்தது.  
வசந்த காலத்தில் வரும் மகா சிவராத்திரி, வைசாக்கி மற்றும் ஹோலி போன்ற பண்டிகைகளின் போது மக்களுக்கு பாங் பானம் பிரசாதமாக வழங்கப்படுகிறது.  
வட இந்தியாவில் குறிப்பாக வாரணாசி, மும்பை, ஜெய்சல்மேர் மற்றும் புஷ்கர், அரித்துவார் போன்ற நகரங்களில் பாங் பானம் குறிப்பிட்ட கடைகளில் மட்டும் லஸ்சி மற்றும் *தண்டை* எனும் பால்பொருட்களுடன் கலந்து விற்கப்படுகிறது. பாங் பானம் சிவபெருமானுக்கு உகந்தது..  
இந்துமதத்தின் நான்கு வேதங்களில் ஒன்றான அதர்வண வேதத்தில் ஐந்து புனிதமான தாவரங்களில் ஒன்றாக கஞ்சா செடி குறிப்பிட்டுள்ளது. கஞ்சா செடி மகிழ்ச்சியின் ஆதாரம் மற்றும் விடுதலை தரக்கூடியது எனக்கருதப்படுகிறது. தியானத்தின் போது மனதை ஒருமுகப்படுத்த நினைக்கும் சாமியார்கள் பீடியைப் போலவே கஞ்சாவை புகைபிடிப்பதற்கும் பயன்படுத்தப்படுகிறது.  
போதைப் பொருட்கள் மற்றும் மயக்க மருந்துகள் சட்டம் 1985-ன் படி, கஞ்சா செடியின் உற்பத்தி, விற்பனை மற்றும் அந்த செடியின் சில பாகங்களை உண்பதற்கு தடை செய்திருந்தாலும், அதன் இலைகளுக்கு விதிவிலக்கு அளிக்கப்பட்டுள்ளது. இராஜஸ்தான் மாநில அரசவே நேரடியாக பாங் மதுபானக் கடைகளை நடத்தி வருகிறது. வட இந்தியாவின் சில மாநிலங்களில் வெற்றிலைப் பாக்கு கடைகளில் பாங் பான விற்பனை சட்டப்பூர்வாக அனுமதிக்கப்படுகிறது.மேலும் கஞ்சா செடிகளின் காய்களிலிருந்து எடுக்கப்படும் பிசினை **சரஸ்** எனும் போதை மருந்து தயாரிக்கப்படுகிறது.
# பாங் பானம்

## பாங் பானம் தயாரிக்கும் முறை

வில் பாங் பானம் செய்முறை]]
இலைகளைக் கொண்டு செய்யப்படும் பால்பேடா]]
வாரணாசியில் பாங் பானம் எல்லா நேரங்களிலும் தயாரிக்கப்படுகிறது. கஞ்சா செடியின் பூ மொட்டுகள் மற்றும் இலைகளை மிதமான சுடு நீரில் நனைத்து பின் நன்றாக அரைத்து, பால், நெய் மற்றும் மசாலாப் பொருட்களைச் சேர்த்து நன்கு கலப்பதன் மூலம் பாங் தயாரிக்கப்படுகிறது. காசி விஸ்வநாதர் கோயிலில் அதிகாலை நடக்கும் பிராத்தனையின் போது பக்தர்கள் சிவபெருமானுக்கு பாங் பானம் படைப்பர்.
# ஹெலிகாப்டர் பெற்றோர்

மூலம் கூறுவதையும், அச்சிறுமி கவலையுடன் தனது தோளில் உள்ள புத்தகப் பையை கையால் பிடிக்கும் காட்சி- கார்ட்டூன் ஆர்ப்பாட்டம் செய்யும் "ஹெலிகாப்டர் பெற்றோர்" என்ற சொல்லைக் கேலி செய்கிறது.]]  
**ஹெலிகாப்டர் பெற்றோர்** (*helicopter parent*) என்பது ஒரு குழந்தையின் அனுபவங்கள் மற்றும் பிரச்சனைகள் குறித்து, குறிப்பாக வீட்டிற்கு வெளியே மற்றும் கல்வி நிறுவனங்களில், அதிக கவனம் செலுத்தும் மற்றும் அதிக பயம் கொண்ட பெற்றோரைக் குறிக்கும் ஒரு சொல் ஆகும். ஹெலிகாப்டர் பெற்றோர்கள், ஹெலிகாப்டர்களைப் போலவே, தங்கள் குழந்தையின் வாழ்க்கையின் ஒவ்வொரு அம்சத்தையும் மேற்பார்வையிடுவதால், அவர்கள் ஹெலிகாப்டர் பெற்றோர் என அழைக்கப்படுகிறார்கள். ஒரு ஹெலிகாப்டர் பெற்றோர் தங்கள் குழந்தைகளின் வாழ்க்கையின் அனைத்து அம்சங்களிலும், சமூகத் தொடர்புகள் உட்பட, கண்டிப்பாக மேற்பார்வையிடுவதாகவும் அறியப்படுகிறது.
# இளங்கலை வேளாண்மை

**இளநிலை வேளாண்மை** (*Bachelor of Agriculture*) என்பது வேளாண் அறிவியல் துறை பற்றிய கல்விக்காக வழங்கப்படும் இளநிலைக் கல்விப் பட்டம் ஆகும்.  
இந்தப் பட்டம் பரவலாக விலங்கு அறிவியல், மண் அறிவியல், விவசாய வணிகம், வேளாண்மை, விவசாயத் தொழில்நுட்பம் உள்ளிட்ட விவசாயத்தின் பல்வேறு அம்சங்களைப் பற்றிய விரிவான ஆய்வை உள்ளடக்கியது. விவசாயக் கொள்கைகள் மற்றும் நடைமுறைகள், விவசாயத்தில் அறிவியல் மற்றும் தொழில்நுட்ப முன்னேற்றங்களைப் பயன்படுத்துவதைப் பற்றிய பரந்த புரிதலை மாணவர்களுக்கு ஏற்படுத்துவதனை முதன்மை நோக்கமாகக் கொண்டுள்ளது. இந்தப் பட்டம் பெற்ற பட்டதாரிகள் பெரும்பாலும் விவசாயம், விவசாய மேலாண்மை, ஆராய்ச்சி மற்றும் வேளாண் வணிகம் தொடர்பான தொழில்களைச் செய்கிறார்கள். இந்தப் படிப்பிற்கான காலம், நாடு, நிறுவனங்களின் அடிப்படையில் பரவலாக மூன்று முதல் நான்கு ஆண்டுகள் வரை இருக்கும்.
# இளங்கலை வேளாண்மை

### இந்தியா

இந்தியாவில் வேளாண்மையில் இளங்கலை அறிவியல் பட்டப்படிப்பு பொதுவாக 4 ஆண்டு படிப்பாகும். வேளாண்மை, வேளாண்மை உயிரித் தொழில்நுட்பம், வேளாண்மை நுண்ணுயிரியல், தோட்டக்கலை, தாவர நோயியல், பூச்சியியல், வேளாண் பொருளாதாரம், விரிவாக்கக் கல்வி, மரபியல் மற்றும் தாவர இனப்பெருக்கம், மண் அறிவியல், உணவு நுண்ணுயிரியல், வேளாண் நுண்ணுயிரியல், தோட்டக்கலை, தாவர நோயியல் போன்ற பாடத்திட்டங்களை உள்ளடக்கியுள்ளது.  
வேளாண்மையில் இளநிலை அறிவியல் பட்டப்படிப்பு இந்திய அரசால் 'தொழில்முறைப்' பட்டமாகக் கருதப்படுகிறது. வேளாண் அலுவலர் போன்ற அரசிதழ் பதிவு பெற்ற அலுவலர் பதவிக்கு, அடிப்படை கல்வித் தேவை இளநிலை வேளாண் அறிவியலாகும்.
# குமரம்புத்தூர்

**குமரம்புத்தூர்** (*Kumaramputhur*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூரும், ஊராட்சியுமாகும். பாலக்காடு - கோழிக்கோடு தேசிய நெடுஞ்சாலை குமரம்புத்தூர் வழியாக செல்கிறது.
# குமரம்புத்தூர்

## மக்கள் வகைப்பாடு

2011 இந்திய மக்கள் தொகைக் கணக்கெடுப்பின் படி, குமரம்புத்தூர் ஊரின் மொத்த மக்கள் தொகை 15,346 ஆகும். இதில் ஆண்களின் எண்ணிக்கை 7,442 என்றும், பெண்களின் எண்ணிக்கை 7,904 என்றும் உள்ளது.
# இளங்கலை இதழியல்

**இளங்கலை இதழியல்** ( Bachelor of Journalism) பட்டம் என்பது மூன்று அல்லது நான்கு ஆண்டு இளங்கலைப் படிப்பில் இதழியல் துறை தொடர்பாக கல்வி பயின்ற மாணவர்களுக்கு வழங்கப்படும் பட்டம் ஆகும். அமெரிக்க ஐக்கிய நாடுகளில், இந்தப் பட்டத்திற்குப் பதிலாக இளங்கலைக் கலை, இதழியல், இளங்கலை இதழியல் மற்றும் வெகுஜனத் தொடர்பியல் அல்லது அறிவியல் இளங்கலை, இதழியல் ஆகிய பட்டங்கள் வழங்கப்படுகின்றன.இது பெரும்பாலும் வெகுஜனத் தொடர்புப் படிப்பின் ஒரு பகுதியாகவோ அல்லது அதனுடன் இணைந்ததாகவோ இருக்கும்.
# இளங்கலை இதழியல்

## ஆசியா

### சீனா

- சீனாவின் ரென்மின் பல்கலைக்கழகம்
- ஹாங்காங் பாப்டிஸ்ட் பல்கலைக்கழகம்
- ஹாங்காங் பல்கலைக்கழகம்
- ஹாங்காங்கின் சீனப் பல்கலைக்கழகம்
- ஹாங்காங் ஷூ யான் பல்கலைக்கழகம்
- சூ ஹை உயர்கல்வி கல்லூரி
- ஹாங் செங் மேலாண்மை கல்லூரி
- பீக்கிங் பல்கலைக்கழகம்
# இளங்கலை இதழியல்

## ஆசியா

### இந்தியா

இந்தியாவில், இளங்கலை இதழியல் படிப்பு 3 ஆண்டுகளாகும். இந்தியாவில் இதழியல் படிப்பானது இளங்கலை இதழியல், இளங்கலை இதழியல் (மேதகைமை), இளங்கலை தகவல் தொடர்பு மற்றும் இதழியல் போன்ற பல்வேறு பெயர்களால் அறியப்படுகின்றன.  
- தில்லி இதழியல் பள்ளி
- மகான்லால் சதுர்வேதி தேசிய இதழியல் மற்றும் தகவல் தொடர்பு பல்கலைக்கழகம், போபால், இந்தியா
- தில்லி கலை மற்றும் வணிகவியல் கல்லூரி, தில்லி பல்கலைக்கழகம், இந்தியா
- மக்கள் செய்தித் தொடர்பியல் கல்வி நிறுவனம், தில்லி, இந்தியா
- கிறிஸ்ட் நகர் கல்லூரி, திருவனந்தபுரம், கேரளா
- சர்வதேச ஊடகம் மற்றும் தகவல் தொழில்நுட்ப மேலாண்மை நிறுவனம், (IIMMI)
- தேசிய மக்கள் செய்தித் தொடர்பியல் கல்வி நிறுவனம், புது தில்லி, இந்தியா
# பாலி இராச்சியத்தின் அரசர்கள்

**பாலி இராச்சியத்தின் அரசர்கள்** (ஆங்கிலம்: *Monarchs of Bali*; இந்தோனேசியம்: *Raja Raja Bali;* பாலினியம்: *Lis Raja Bali*) என்பது பாலி இராச்சியத்தின் அரசர்களின் ஆட்சிக் காலப் பட்டியல் ஆகும்.  
இந்தோனேசியாவில் கிடைத்த கல்வெட்டுப் பதிவுகள்; பாலினிய நிகழ்ச்சிக் கோவைகள் *(Babad);* மற்றும் இடச்சு குடியேற்றவியச் சான்றுகளின் வழியாகக் கிடைக்கப் பெற்ற தரவுகளை அடிப்படையாகக் கொண்டு இந்தப் பட்டியல் தயாரிக்கப்பட்டு உள்ளது.
# பாலி இராச்சியத்தின் அரசர்கள்

## பொது

1950-ஆம் ஆண்டுகள் வரை, பாலி தீவில் பாலினிய அரச பரம்பரைகளும் முடியாட்சிகளும் தொடர்ந்து இருந்தன; இருப்பினும், இந்தோனேசிய குடியேறவியத்திற்குப் பிந்தைய ஆட்சி; மற்றும் இந்தோனேசிய தேசிய புரட்சி; ஆகியவற்றுக்குப் பின்னர், பாலியின் அசல் ஆட்சியாளர்களின் சிறப்புரிமைகள் கட்டுப்படுத்தப்பட்டன.  
இடச்சு படையெடுப்பாளர்கள்; இந்தோனேசிய மத்திய அரசு அதிகாரிகள்; மற்றும் இராணுவம் தொடர்பான பிரச்சினைகள் இருந்தபோதிலும், பாலி இந்து சமயம்; பாலினிய முடியாட்சி போன்றவை பாலினியப் பண்பாட்டின் ஒருங்கிணைந்த பகுதியாகவே இருந்து வருகின்றன.
# பாலி இராச்சியத்தின் அரசர்கள்

## பண்டைய பாலி இராச்சியத்தின் அரசர்கள்

### வருமதேவா அரச மரபு

- செரி கேசரி வருமதேவன் - *(Sri Kesari Warmadewa)* (914)
- செரி உக்கிரசேனன் - *(Sri Ugrasena)* (915-942)
- தவநேந்திர வருமதேவன் - *(Tabanendra Warmadewa)* (955-967)
- இந்திர ஜெயசிங்க வருமதேவன் - *(:id:Indrajayasingha Warmadewa|)* (960)
- சனசாது வருமதேவன் - *(Janasadhu Warmadewa)* (975)
- செரி விஜய மகாதேவி - *(Śri Wijaya Mahadewi)* (**அரசி**, 983)
- குணப்பிரியா தருமபத்தினி - *(Gunapriya Dharmapatni|)* (**அரசி**, 989-1007)
- உதயனா வருமதேவன் - *(Udayana Warmadewa)* (989-1011)
- செரி அஜனாதேவி - *(Śri Ajñadewi)* (**அரசி**, 1011 - 1016)
- மரகத பங்கஜன் - *(Marakata Pangkaja)* (1022 – 1049)
- ஏர்லங்கா - *(Airlangga)* (1025-1042)
- அனாக் உங்குஸ் - *(Anak Wungsu)* (1025-1077)
- மகாராஜா வளபிரபு - *(:id:Śri Maharaja Walaprabhu)* (1079 - 1088)
- இலட்சுமிதர விஜயதுங்கதேவி - *(Śri Laksmidhara Wijayottunggadewi)* (**அரசி**, 1088-1101)
- மகாராஜா சூரதீபன் - *(:id:Śri Maharaja Sri Suradhipa)* (1115-1119)
# பாலி இராச்சியத்தின் அரசர்கள்

## பண்டைய பாலி இராச்சியத்தின் அரசர்கள்

### ஜெயா அரச மரபு

- ஜெயசக்தி - *(Śri Jayaśakti)* (1133-1150)
- இராகஜெயன் - *(Ragajaya)* (1155)
- ஜெயபங்கஜன் - *(Jayapangus)* (1178-1181)
- அருஜெய கீர்த்தனா - *(Arjayadengjayaketana)* (அரசி, 1200)
- ஏகஜெயாலன் - *(Haji Ekajayalancana)* (1200)
- செரி ஆதிகுந்திகேதனன் - *(Bhatara Guru Śri Adikuntiketana)* (1204)
- ஆதிதேவயாளன் - *(Adidewalancana)* (1260)
- **ஏகஜெயலஞ்சனன்** *(Ekajayalancana)* / **அருசரியா ஜெயகீர்த்தனா** *(Sri Arjaryya Dengjayaketana)* *(Queen of Bali)* (?–1284) சிங்காசாரி அரசின் படையெடுப்பில் ஆட்சி கவிழ்ப்பு)
# பாலி இராச்சியத்தின் அரசர்கள்

## பண்டைய பாலி இராச்சியத்தின் அரசர்கள்

### சிங்காசாரி அரசு

சிங்காசாரி அரசு பாலி ஆட்சியைக் கைப்பற்றுதல் 1284
- இராஜபதி மகா காசர் *(Rajapatih Makakasar Kebo Parud)* (1296-1300)
# பாலி இராச்சியத்தின் அரசர்கள்

## பண்டைய பாலி இராச்சியத்தின் அரசர்கள்

### பூர்வீக ஆட்சியாளர்கள்

- மகாகுரு தருமதுங்க வருமதேவா *(Mahaguru Dharmottungga Warmadewa)* (1324-1328)
- வளஜெய கீர்த்தினகரன் *(Walajayakertaningrat)* (1328-?)
- செரி அசுதசூர இரத்தின பூமி *(Śri Astasura Ratna Bumi Banten)* (1332-1337)
# பாலி இராச்சியத்தின் அரசர்கள்

## பண்டைய பாலி இராச்சியத்தின் அரசர்கள்

### மஜபாகித் ஆட்சி

- மயாபாகித்து பேரரசு பாலி ஆட்சியைக் கைப்பற்றுதல் (1343)
# அமைதித் தலைமுறை

**அமைதித் தலைமுறை** (*Silent Generation*) என்பவர்களை *முதிர்ச்சியாளர்கள்* என்றும் அழைப்பர். இத்தலைமுறையினர் 1924 - 1945 இடையே பிறந்தவர்கள். அதிக மன அழுத்தம், மன வலிமையோடு வாழ்ந்த இத்தலைமுறையினர் பஞ்சம், பட்டினியோடு இரண்டாம் உலகப் போரையும் பார்த்தவர்கள். 1950கள் மற்றும் 1960களின் பொருளாதார ஏற்றம் மற்றும் சமூக நலனுக்கு பங்களித்தவர்கள். இவர்களுக்குப் பின் பிறந்தவர்கள் பூமர் தலைமுறையினர் ஆவர்.
# அமைதித் தலைமுறை

## பொதுவான பண்புகள்

இத்தலைமுறையினர் தங்கள் முதலாளிகள், குடும்பங்கள், சமூகங்களுக்கு நன்றியோடு இருந்தனர். மேலும் இணக்கம், ஒழுக்கம், மரியாதையுடன் வாழ்ந்தனர். பெரும்பான்மையினர் போராட்ட குணம், கடின உழைப்பு, மன உறுதியைக் கொண்டவர்கள். பிரச்சினைகளைக் கலைகளின் வழிகொண்டு கடந்து வந்தவர்கள் என்பதால் இந்தத் தலைமுறையினர் இசை, நடனம் போன்ற கலைகளிலும், கல்வியிலும் சிறந்து விளங்கியவர்கள். போரால் கடினமான பொருளாதார வீழ்ச்சிகளை எதிர்கொண்டவர்கள் என்பதால் இயல்பிலேயே வாழ்க்கைமுறையில் அதிக ஒழுங்கைக் கைக்கொண்டவர்கள்.
# அமைதித் தலைமுறை

## இதனையும் காண்க

- தலைமுறை
- அமைதித் தலைமுறை - (1925-1945)
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# இழந்த தலைமுறை

**இழந்த தலைமுறை** (*Lost Generation*) 1883–1900 ஆண்டுகளில் பிறந்தவர்களான இவர்களை *பெரும் தலைமுறை* அல்லது முதல் உலகப் போர் தலைமுறையினர் என்றும் அழைப்பர் இத்தலைமுறையினரில் தற்போது யாரும் உயிருடன் இருப்பது மிகமிக அரிது. இத்தலைமுறையினர் போரின் கொடூரங்கள், பேரரசுகளின் சரிவு, பாசிசத்தின் எழுச்சி, கம்யூனிசத்தின் பரவல், நவீனத்துவத்தின் வருகை, ஜாஸ் இசை, வெகுஜன ஊடகங்களின் உதயம், நுகர்வோர் எழுச்சி மற்றும் நகரமயமாக்கலின் வெடிப்பு போன்றவற்றைக் கண்டவர்கள். அவர்கள் தங்கள் பெரியவர்களுக்கு எதிராக ஏமாற்றமடைந்தனர், அந்நியப்படுத்தப்பட்டனர் அல்லது கிளர்ச்சி செய்தனர். புதிய வடிவிலான வெளிப்பாடு, பரிசோதனை அல்லது தப்பிக்கும் தன்மையைத் தேடினர்.
# இழந்த தலைமுறை

## இதனையும் காண்க

- தலைமுறை
- இழந்த தலைமுறை - (1883-1900)
- அமைதித் தலைமுறை - (1925-1945)
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# செரி கேசரி வருமதேவன்

**செரி கேசரி வருமதேவன்** (ஆங்கிலம்: *Sri Kesari Warmadewa*; இந்தோனேசியம்: *Shri Kesari Warmadewa;* பாலினியம்: *ᬲ᭄ᬭᬶᬯ᭄ᬳᬶᬭᬤᬮᬾᬫ᭄ᬓᬾᬲᬭᬶᬯᬃᬫᬤᬾᬯ*; சமசுகிருதம்: *Śrī Kesarī Varmadeva*) என்பவர் பாலி இராச்சியத்தின் முதல் அரசர் ஆவார். பாலி இராச்சியம் தொடர்பான நான்கு கல்வெட்டுகளில் இவரின் பெயர் பதிவு செய்யப்பட்டுள்ளது.  
செரி கேசரி வருமதேவன், பாலியில் வர்மதேவ அரச மரபு சார்ந்த பேரரசை உருவாக்கியவர். அதே வேளையில் இந்தோனேசியாவில் வருமதேவா அரச மரபையும் *(Warmadewa dynasty)* தோற்றுவித்தவர் ஆகும்.  
இந்தோனேசியா பாலி தீவில் சானூர் *(Sanur)* எனும் கடற்கரை நகரத்தில், 1932-ஆம் ஆண்டு ஒரு கல்தூணைக் கண்டு எடுத்தார்கள். அதன் பெயர் பெலாஞ்சோங் கல்தூண் *(Belanjong pillar)*. 914-ஆம் ஆண்டு வடிவமைக்கப்பட்ட அந்தக் கல்தூண் சமசுகிருத மொழியிலும் பழைய பாலி மொழியிலும் எழுதப்பட்டுள்ளது.
# செரி கேசரி வருமதேவன்

## கல்வெட்டுகள்

செரி கேசரி வருமதேவன் தொடர்பான 4 கல்வெட்டுகள்:  
- பெலாஞ்சோங் கல்தூண் - *(Belanjong pillar)*
- பெனம்பாங்கான் கல்வெட்டு - *(Penempahan inscription)*
- மாலாட் கெடே கல்வெட்டு - *(Malat Gede inscription)*
- புக்கோ கல்வெட்டு - *(Pukuh inscription)*
# பீட்ஸ் தலைமுறை

**பீட்ஸ் தலைமுறை** (*Beat Generation*), 1950 மற்றும் 1960களில் எழுத்தாளர்கள், கவிஞர்கள் மற்றும் கலைஞர்களின் இயக்கத்தின் காலம் ஆகும். ஜாஸ் மற்றும் பாப் இசை போன்ற கொந்தளிப்பான இசை வகைகளைக் கேட்டு இரசித்த தலைமுறையினர் ஆவார். இவர்களின் பெரும்பாலான இசைப் படைப்புகளைப் பதிவு செய்ய ஒலிச்சுவடு கருவிகளை கையாண்டனர்.  
இத்தலைமுறையினரை தாளம் எனும் பொருளில் "பீட்ஸ்" அல்லது "பீட்னிக்ஸ்" என்று அழைக்கப்பட்டனர். *பீட்ஸ்* எனும் சொல் பொதுவுடமையைக் குறிக்கப் பயன்படுத்தப்பட்டது.. ஐக்கிய அமெரிக்காவின் புதின எழுத்தாளர் *ஜாக் கெரோவாக்*பீட்ஸ் எனும் சொல் பொதுவுடைமைக் கொள்கைக்கு பயன்படுத்தினார். பீட்ஸ் எழுத்தாளர்களில் புகழ் பெற்ற பிறர் வில்லியம் எஸ். பரோஸ் மற்றும் ஆலன் கிங்ஸ்பெர்க் ஆவார்.
# பீட்ஸ் தலைமுறை

## இதனையும் காண்க

- தலைமுறை
- இழந்த தலைமுறை - (1883-1900)
- அமைதித் தலைமுறை - (1925-1945)
- பேபி பூமர்கள் - (1946-1964)
- எக்ஸ் தலைமுறை - (பிறப்பு 1965- 1979)
- தலைமுறை ஒய் -(1980-1994)
- இசட் தலைமுறை - (1995-2009)
- ஆல்பா தலைமுறை - (2010-2024)
- பீட்டா தலைமுறை - (2025-2039)
# அறுவடைத் திருவிழா

**அறுவடை திருவிழா** (*Harvest festival*) என்பது ஒரு குறிப்பிட்ட பிராந்தியத்தின் முக்கிய அறுவடைக் காலத்தில் நடைபெறும் வருடாந்திரக் கொண்டாட்டமாகும். உலகெங்கிலும் உள்ள காலநிலை, பயிர்களில் உள்ள வேறுபாடுகளைக் கருத்தில் கொண்டு, அறுவடை திருவிழாக்களை வெவ்வேறு இடங்களில் வெவ்வேறு நேரங்களில் காணலாம். அறுவடைத் திருவிழாக்கள் பொதுவாகக் குடும்பத்தினர், பொதுமக்கள் விருந்துடன் கொண்டாடுகிறார். இதில் பயிர்களிலிருந்து பெறப்படும் உணவுகள் அடங்கும்.  
ஐக்கிய இராச்சியத்தில், புறமாதக் காலத்திலிருந்தே வெற்றிகரமான அறுவடைக்கு நன்றி தெரிவிக்கப்பட்டுள்ளது. உள்ளூர் பாரம்பரியத்தைப் பொறுத்து செப்டம்பர் அல்லது அக்டோபரில் அறுவடை திருவிழாக்கள் நடத்தப்படுகின்றன. நவீன அறுவடைத் திருவிழா கொண்டாட்டங்களில் பாடல்களைப் பாடுவது, பிரார்த்தனை செய்யப்படுகின்றது. அறுவடை விழா, அறுவடை இல்லம், அறுவடையின் நன்றி அல்லது நன்றி செலுத்தும் அறுவடை திருவிழா என்று அழைக்கப்படும் திருவிழாவில் பழங்களும் பிற உணவுகளும் கூடைகளில் இட்டு தேவாலயங்களை அலங்கரிப்பதும் அடங்கும்.  
ஐக்கிய இராச்சியத்திலும், இங்கிலாந்து கரீபியன் தேவாலயங்களிலும் பள்ளிகளிலும் சில கனேடியத் தேவாலயங்களிலும், மக்கள் தோட்டத்திலிருந்தும் பண்ணையிலிருந்தும் பெறப்படும் விளைபொருட்களைக் கொண்டு வருகிறார்கள். உணவு பெரும்பாலும் உள்ளூர் சமூகத்தின் ஏழைகளுக்கும் மூத்த குடிமக்களுக்கும் வழங்கப்படுகிறது. தேவாலயம் அல்லது தொண்டு நிறுவனத்திற்கு நிதி திரட்டுதலும் இக்காலத்தில் நடைபெறுகிறது.  
எத்தியோப்பியாவில் உள்ள ஓரோமோசு, மழைக்காலத்தின் முடிவையும் அறுவடையின் தொடக்கத்தையும் குறிக்கும் அறுவடைத் திருவிழா, நன்றி செலுத்தும் இர்ரீச்சாவையும் கொண்டாடுகிறது. இது சமூகத்திற்குள் நன்றியுணர்வின் கொண்டாட்டத்தின் நேரம்.  
ஆசியாவில் அறுவடை திருவிழாக்களில் சீன நடு இலையுதிர் காலத் திருவிழா (Синсия отмония) அடங்கும். இது உலகில் மிகவும் பரவலாக நடைபெறும் அறுவடை விழாக்களில் ஒன்றாகும். ஈரானில் பெர்செபோலிசில் மெர்கன் ஆடம்பரமாகக் கொண்டாடப்பட்டது. இது அறுவடைக்கான நேரம் மட்டுமல்ல, வரி வசூலிப்பதற்கான நேரமும் கூட. பாரசீகப் பேரரசின் பல்வேறு பகுதிகளிலிருந்து வரும் மக்கள் மன்னருக்குப் பரிசுகளைக் கொண்டுவருவர். அனைவரும் ஓர் உற்சாகமான திருவிழாவினைக் கொண்டாடினர். இந்தியாவில், மகர சங்கராந்தி, தைப்பொங்கல், உத்தராயணம், உலோகிரி, சனவரி மாதத்தில் மாக் பிஹு அல்லது போகாலி பிஹு, பிப்ரவரி-மார்ச் மாதங்களில் ஹோலி, ஏப்ரல் மாதத்தில் வைசாகி, ஆகத்து-செப்டம்பர் மாதங்களில் ஓணம் ஆகியவை முக்கியமான அறுவடை திருவிழாக்களாகும்.  
யூதர்கள் இலையுதிர்காலத்தில் சுக்கோட் என்ற ஒரு வாரக் கால அறுவடை திருவிழாவைக் கொண்டாடுகிறார்கள். திருவிழாவினைக் கொண்டாட்டம் யூதர்கள் சுக்காக் என்று அழைக்கப்படும் ஒரு தற்காலிகக் குடிசை அல்லது குடிலைக் கட்டுகிறார்கள். மேலும் இவ்வாரத்தை இந்தக் குடிசையினுள் வாழ்ந்து, சாப்பிட்டு, தூங்கி, பிரார்த்தனை செய்து செலவிடுகிறார்கள். அறுவடையின் போது இசுரேலிய விவசாயிகள் வாழும் கூடாரங்களை இது நினைவூட்டுகிறது. இதன் முடிவில் இவர்கள் அறுவடையின் ஒரு பகுதியை எருசலேமில் உள்ள கோவிலுக்குக் கொண்டு வருவார்கள்.
# மிதிலைப் புத்தாண்டு

**ஜூர் சிதால்** (*Jur Sital*) அல்லது **மிதிலைப் புத்தாண்டு** என்பது மிதிலை ஆண்டின் முதல் நாளாகும். இது **ஆகர் போச்சோர்** என்றும் அழைக்கப்படுகிறது. இந்தப் புத்தாண்டு தினத்தில் மிதிலை மக்கள் போரியும் பாத்தையும் (ஆவியில் வேகவைத்த அரிசி) சோந்தேசுடன் சாப்பிடுகிறார்கள். கிரெகொரியன் நாட்காட்டி வழக்கமாக ஏப்ரல் 14 அல்லது 15ஆம் தேதி வரும் இந்த நாள் இந்தியா, நேபாளத்தின், **மைதிலி மக்களாலும்** தாரு மக்களாலும் கொண்டாடப்படுகிறது. இது நிராயணா மேசு சங்கராந்தி, திருகுதா புத்தாண்டு என்றும் அழைக்கப்படுகிறது. மிதிலைப் பிராந்தியத்தில் பயன்படுத்தப்படும் திருகுதா பஞ்சாங்க நாட்காட்டிக்கு ஏற்ப இந்தப் பண்டிகை நடைபெறுகிறது.
# மிதிலைப் புத்தாண்டு

## தோற்றமும் முக்கியத்துவமும்

மைதிலி புத்தாண்டு *நிராயணம்* வசந்த சம இரவு நாளைத் தொடர்ந்து ஏப்ரல் 14 அன்று வருகிறது (சில நேரங்களில் கிரிகோரியன் ஆண்டில் ஒரு நாள் மாறுபடலாம்). ஏப்ரல் 15 பாரம்பரிய திருகுதா பஞ்சாங்கத்தின் முதல் நாளைக் குறிக்கிறது. வெப்பமண்டல இளவேனில் சம இரவு நாள் மார்ச் 22ஆம் தேதிக்குள் வருகிறது. மேலும் 23 பாகை அச்சம் அல்லது அலைவு ஆகியவற்றைச் சேர்த்து, இந்து நட்சத்திர அல்லது நிராயன மேசா சங்கராந்தி (சூரியன் நிராயன மேஷத்திற்கு மாறுகிறது) பெறுகிறோம்.  
எனவே, **மைதிலி நாட்காட்டியும்** அதே தேதியில் தொடங்குகிறது. ஆண்டின் முதல் மாதமாகப் பைசாகி உள்ளது. இது தமிழ்நாடு, அசாம், வங்காளம், கேரளா, மணிப்பூர், ஒடிசா, பஞ்சாப், திரிபுரா, நேபாளம் போன்ற இந்தியாவில் உள்ள பெரும்பாலான பாரம்பரிய நாட்காட்டிகளால் அனுசரிக்கப்படுகிறது.
# மிதிலைப் புத்தாண்டு

## தாரு மக்கள்

நேபாளத்தின் தென்கிழக்கு தேராயில், தாரு மக்கள் ஜூர் சிதாலை (**சிருவா** என்றும் அழைக்கப்படுகிறது) வைகாசி மாதத்தில் ஆண்டின் முதல் நாளில் ஒருவருக்கொருவர் தண்ணீர் தெளித்துக் கொண்டாடுகிறார்கள். பெரியவர்கள் பிள்ளைகளின் நெற்றியிலும் தலையிலும் ஆசீர்வாதத்துடன் தண்ணீர் ஊற்றுகின்றனர். அதே நேரத்தில் இளைஞர்கள் பெரியவர்களின் கால்களில் பாதபூசை செய்து மரியாதை செலுத்துகின்றனர். தோழர்கள் ஒருவருக்கொருவர் உடலில் தண்ணீரைத் தெளிக்கிறார்கள்.
# மிதிலைப் புத்தாண்டு

## அதிகாரப்பூர்வ முக்கியத்துவம்

மைதிலி நாட்காட்டி என்பது இந்தியா, நேபாள மிதிலை பிராந்தியத்தின் பாரம்பரிய நாட்காட்டியாகும். நீண்ட காலக் கோரிக்கைக்குப் பிறகு, 2011ஆம் ஆண்டில் பீகார் அரசும் இந்த நாளை மாநிலம் முழுவதும் பொது விடுமுறையாக அறிவித்தது. அதிகாரப்பூர்வமாக, மைதிலி புத்தாண்டு தினம் பீகார் அரசாங்கத்தால் *மிதிலா திவாசு* என்று அழைக்கப்படுகிறது. ஒவ்வொரு ஆண்டும் ஜூயர் சீதலின் பெரிய திருவிழாவின் காரணமாக இந்திய மாநிலமான பீகாரில் ஏப்ரல் 14 அன்று மிதிலா திவாசுக்கு விடுமுறை அளிக்கின்றது.
# டெட்ராமெத்திலமோனியம் புளோரைடு

**டெட்ராமெத்திலமோனியம் புளோரைடு** (*Tetramethylammonium fluoride*) என்பது (CH<sub>3</sub>)<sub>4</sub>NF என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நீருறிஞ்சும் தன்மை கொண்ட வெண்மை நிறமான திண்மமாக இந்த நான்கிணைய அம்மோனியம் உப்பு காணப்படுகிறது. கரைப்பானற்ற புளோரைடு அயனிக்கு இந்த உப்பு ஒரு மூலமாகும். அதாவது புளோரைடு அயனிகள் அணுவுடன் அணைவாகாத அயனியே கரைப்பானற்ற புளோரைடு அயனி எனப்படுகிறது. புளோரைடின் மற்ற கரையக்கூடிய உப்புகளில் பெரும்பாலானவை உண்மையில் பைபுளோரைடுகளாகும். (HF<sub>2</sub><sup>–</sup>) . வரலாற்று ரீதியாக, டெட்ராமெத்திலமோனியம் புளோரைடை தயாரிப்பதற்கு இரண்டு முக்கிய அணுகுமுறைகள் உள்ளன: டெட்ராமெத்திலமோனியம் ஐதராக்சைடின் ஐதரோபுளோரிக் அமில நடுநிலைப்படுத்தல் வினையும், வெவ்வேறு அம்மோனியம் உப்புகளுக்கும் KF அல்லது CsF போன்ற கனிம புளோரைடு மூலங்களுக்கும் இடையில் நடைபெறும் உப்பு இடம்பெயரல் வினையும் இவ்விரண்டு அணுகுமுறைகளாகும். புளோரைடு அயனி மிகவும் காரமானது என்பதால், உப்பு மெதுவாக அசிட்டோ நைட்ரைலுடன் வினைபுரிந்து, இருபடியாக்கம் CH<sub>3</sub>C(NH<sub>2</sub>)=CHCN ஆகத் தூண்டுகிறது, இது இணை-படிகமாக்குகிறது.
# டெட்ராமெத்திலமோனியம் புளோரைடு

## தொடர்புடைய உப்புகள்

டெட்ராமெத்தில்பாசுபோனியம் புளோரைடு (CH<sub>3</sub>)<sub>4</sub>PF நிலையான அசிட்டோனி நைட்ரைல் கரைசல்களை உருவாக்குகிறது. இது யைலைடு மற்றும் பொட்டாசியம் பைபுளோரைடில் இருந்து தயாரிக்கப்படுகிறது:  
:(CH<sub>3</sub>)<sub>3</sub>P=CH<sub>2</sub> + KHF<sub>2</sub> → (CH<sub>3</sub>)<sub>4</sub>PF + KF  
வாயுநிலையான டெட்ராமெத்தில்பாசுபோனியம் புளோரைடு ஒரு பாசுபோரேனாக உள்ளது. ஆனால் அசிட்டோ நைட்ரைல் கரைசலில் சுய அயனியாக்கம் அடைகிறது. மேலும் விரிவான பாசுப்பாசீனியம் உப்பும் ([(CH<sub>3</sub>)<sub>2</sub>N)<sub>3</sub>P]<sub>2</sub>N<sup>+</sup>F<sup>−</sup>) அறியப்படுகிறது.  
அறுபுளோரோபென்சீனும் டெட்ராபியூட்டைலமோனியம் சயனைடும் சேர்ந்து வினைபுரிவதால் நீரற்ற டெட்ராபியூட்டைலமோனியம் புளோரைடு தயாரிக்கப்படுகிறது.
# சிறீ கிருஷ்ணா மருத்துவக் கல்லூரி மருத்துவமனை

**சிறீ கிருஷ்ணா மருத்துவக் கல்லூரி மருத்துவமனை** (*Sri Krishna Medical College and Hospital*) என்பது இந்திய மாநிலமான பீகாரில் உள்ள முசாபர்பூர் மாவட்டத்தில் அமைந்துள்ளது. 1970ஆம் ஆண்டில் நிறுவப்பட்ட இந்தக் கல்லூரி தேசிய மருத்துவ ஆணையத்தினால் அங்கீகரிக்கப்பட்டுள்ளது.
# சிறீ கிருஷ்ணா மருத்துவக் கல்லூரி மருத்துவமனை

## கல்லூரி

சிறீ கிருஷ்ணா மருத்துவக் கல்லூரி மருத்துவமனை ஆரியபட்டா அறிவு பல்கலைக்கழகத்துடன் இணைக்கப்பட்டுள்ளது. சிறீ கிருஷ்ணா மருத்துவக் கல்லூரி மருத்துவமனை லலிதேசுவர் பிரசாத் சாகி, இரகுநாத் பாண்டே ஆகியோரால் நிறுவப்பட்டது. சிறீ கிருஷ்ணா மருத்துவக் கல்லூரி மருத்துவமனையில் தற்பொழுது இளநிலை மருத்துவ மாணவர் இடங்கள் 125 ஆகும்.
# சிறீ கிருஷ்ணா மருத்துவக் கல்லூரி மருத்துவமனை

## அமைவிடம்

சிறீ கிருஷ்ணா மருத்துவக் கல்லூரி மருத்துவமனை ஜீரோ மைலிலிருந்து 2.32 கிலோ மீட்டர் தொலைவில் அமைந்துள்ளது.
# பெலாஞ்சோங் கல்தூண்

இந்தத் தூண், பாலினிய் வருமதேவ அரச மரபின் *(Warmadewa dynasty)* முதல் அரசரான செரி கேசரி வருமதேவன் என்பவரால் நிறுவப்பட்டது. மேலும் பாலி தீவில், வருமதேவனின் இராணுவ நடவடிக்கைகளை விவரிக்கும் ஒரு நீண்ட கல்வெட்டையும் கொண்டுள்ளது.  
பெலாஞ்சோங் கல்தூண், தற்போது பெலாஞ்சோங் கோயிலில் உள்ளது. அங்கு ஒரு பாதுகாப்பு உறைக்குள் வைக்கப்பட்டுள்ளது. மேலும் இந்து சமயம் சார்ந்த வழிப்பாடுப் பொருட்களால் அலங்கரிக்கப்பட்டு பட்டுத் துணியால் பெரும்பாலும் மூடப்பட்டிருக்கிறது.
# பெலாஞ்சோங் கல்தூண்

## பொது

இந்தக் கல்தூண் சமசுகிருத மொழி, பழைய பாலினிய மொழி ஆகிய இரு மொழிகளில்; நாகரி எழுத்து மற்றும் பழைய பாலினிய எழுத்து முறைகளைப் பயன்படுத்தி எழுதப்பட்டுள்ளது. அந்தக் காலக் கட்டத்தில் ஜாவா, பாலி போன்ற பகுதிகளில் நாகரி எழுத்து மற்றும் பழைய பாலினிய எழுத்து முறைமை பயன்பாட்டில் இருந்துள்ளது.  
கல்தூணின் ஒரு புறம், நாகரி எழுத்துக்கு முந்தைய பழைய பாலினிய மொழி எழுத்துகளில் உள்ளது; மறுபுறம் சமசுகிருத பல்லவ எழுத்து முறைமையில் இருந்து பெறப்பட்ட பழைய ஜாவானிய எழுத்துகளில் உள்ளது. பழைய ஜாவானிய எழுத்துக்கள் தற்போது காவி எழுத்துக்கள் என்று அழைக்கப்படுகின்றன.  
இந்தத் தூண் 1932-ஆம் ஆண்டில்தான் கண்டுபிடிக்கப்பட்டது. மேலும் அது தொடக்கத்தில் கண்டுபிடிக்கப்பட்ட இடத்திலேயே இன்றும் உள்ளது.
# சோன்மார்க் சுரங்கப்பாதை

**சோன்மார்க்** **சுரங்கப்பாதை** *(Sonamarg Tunnel)* என்பது வட இந்தியாவில் சம்மு-காசுமீரின் காந்தர்பல் மாவட்டத்தில் உள்ள போரஜத் ககாங்கிர் கிராமத்தையும், அதே மாவட்டத்தில் உள்ள சோன்மார்க்க்கையும் இணைக்கும் 6.5 கிலோ மீட்டர் நீளமுள்ள 2 வழிச் சுரங்கப்பாதை சாலையாகும். இச்சுரங்கப்பாதை மாற்றப்பட்ட Z-வடிவச் சாலையின் பெயரால் பெயரிடப்பட்டுள்ளது. இசட்-மோர்க் ஆங்கிலத்தில் "Z-turn" என்று மொழிபெயர்க்கப்பட்டுள்ளது. இதற்கு முன்பு பயன்படுத்தப்பட்ட சாலை பனிச்சரிவு ஏற்படக்கூடியதாக இருந்தது. கடுமையான பனிப்பொழிவு காரணமாகக் குளிர்கால மாதங்களில் போக்குவரத்து தடைப்பட்டது. ஆனால் இசட்-மோர்க் சுரங்கப்பாதை சோன்மார்க் சுற்றுலா நகரத்திற்கு அனைத்துக் காலங்களிலும் தொடர் இணைப்பை வழங்கும் வகையில் நிர்மாணிக்கப்பட்டுள்ளது. முந்தைய வளைந்து நெளிந்து செல்கின்ற சாலையின் பயண நேரத்துடன் ஒப்பிடும்போது 6.50 கிமீ நீளமுள்ள சுரங்கப்பாதையில் பயணிக்க 15 நிமிடங்கள் மட்டுமே ஆகும்.  
சிறீ நகர்-லே தேசிய நெடுஞ்சாலையில் உள்ள புவிசார் மூலோபாய முக்கியத்துவம் வாய்ந்த இந்தச் சுரங்கப்பாதை, பால்தால் (அமர்நாத் குகை, கார்கில், இலடாக்கில் உள்ள பிற இடங்களுக்கும் ஆண்டு முழுவதும் அனைத்து வானிலை சூழலிலும் சாலை இணைப்பையும் வழங்குகிறது. இந்திய இராணுவ தளவாடங்களை எடுத்துச் செல்லவும் மேம்படுத்தப்பட்ட அணுகலையும், சுற்றுலா, உள்ளூர் பொருளாதாரத்தையும் உயர்த்துகிறது. இது 31 சாலை சுரங்கங்களில் ஒன்றாகும். இதில் சம்மு காசுமீரில் 20-ம் இலடாக்கில் 11 சுரங்கங்களும் உள்ளன. இவை அனைத்தும் இணைந்து 14,000 கோடி ரூபாய் செலவில் கட்டப்பட்டுள்ளன.
# சோன்மார்க் சுரங்கப்பாதை

## நன்மைகள்

இந்திய ஒன்றியப் பிரதேசமான சம்மு காசுமீரின் காந்தர்பல் மாவட்டத்தில் ககங்கீர் அருகே அமைந்துள்ள இந்தச் சுரங்கப்பாதை, இந்தியாவுக்குப் பெரும் மூலோபாய முக்கியத்துவத்தைக் கொண்டுள்ளது. ஏனெனில் இது ஜோஜி-லாவுக்கு விரைவான அணுகலை ஆண்டு முழுவதும் வழங்கும். முன்பிருந்த பழைய சாலை ஆபத்தான பனிப்பொழிவு, பனிச்சரிவுகளால் பாதிக்கப்படக்கூடியது. இதனால் வருடத்தில் பல மாதங்களுக்குச் சாலை மூடப்படும். லே நோக்கி மேற்கே 325 கி. மீ. தொலைவில் அமைந்துள்ள ஜோஜி-லா சுரங்கப்பாதை இசட்-மோர் சுரங்கப்பாதை, சிறீ நகர்-கார்கில் இடையே தடையற்ற இணைப்பை உறுதி செய்யும். இசட்-மோர்க் சுரங்கப்பாதை கட்டி முடிக்கப்பட்டதால் சிறீ நகர்-லே இடையேயான பயண நேரமும் கணிசமாகக் குறையும். ஏனெனில் பயணிகள் இனி கார்கிலில் இரவு முழுவதும் தங்க வேண்டிய அவசியமில்லை.  
இந்தச் சுரங்கப்பாதை இப்பகுதி முழுவதும் சமூக, பொருளாதார வளர்ச்சியை அதிகரிக்கும். தாஜிவாசு பனிப்பாறை, சிந்து ஆறு, வெள்ளை நீர் சறுக்குப்படகுப் பயணம் போன்ற செயல்பாடுகளைக் கொண்ட சோனாமார்க்கின் சுற்றுலாவை அதிகரிக்கும்.
# சோன்மார்க் சுரங்கப்பாதை

## அம்சங்கள்

- இசட் மோர்க் சுரங்கப்பாதை என்பது ககங்கீர் - சோன்மார்க் இடையேயான தேசிய நெடுஞ்சாலை 1-இல் 69.5 கி.மீ. பகுதியில் தொடங்கி 81.3 கி.மீ. தொலைவில் முடிவடையும் இரு வழிச் சாலை சுரங்கப்பாதையாகும்.
- இந்தச் சுரங்கப்பாதை 6.5 கி.மீ. நீளமும், சுரங்கப்பாதையின் நுழைவாயில்கள், தேசிய நெடுஞ்சாலை 1 ஆகியவற்றுக்கு இடையேயான அணுகுமுறை சாலைகளின் நீளம் 6.05 கிமீ ஆகும்.
- இந்தச் சுரங்கப்பாதை 10 மீட்டர் அகலமுடையது. இது 7.50 மீட்டர் அகலம் உடையது. இதற்கு இணையான அவசரக் கால சுரங்கப்பாதையையும் அமைந்துள்ளது. இதனை அவசரக்காலத்திலும் தொடருந்து சுரங்கப்பாதையாகவும் பயன்படுத்த திட்டமிடப்பட்டுள்ளது.
- ஒரு மணி நேரத்திற்கு 1,000 வாகனங்கள் அதிகபட்சமாக மணிக்கு 80 கி. மீ. வேகத்தில் செல்லும் வகையில் இந்தச் சுரங்கப்பாதை வடிவமைக்கப்பட்டுள்ளது.
- இந்தச் சுரங்கப்பாதை கடல் மட்டத்திலிருந்து 2,637 மீட்டர் (8,652 ) உயரத்தில் அமைந்துள்ளது.
- இத்திட்டத்தின் மொத்த மூலதனச் செலவு சூலை 2012-இல் 27 பில்லியன் ரூபாயாக அங்கீகரிக்கப்பட்டது. இதில் நிலச் செலவு, மீள்குடியேற்றம், மறுவாழ்வு, கட்டுமானத்திற்கு முந்தைய பிற நடவடிக்கைகளுக்கான ₹1 கோடி அடங்கும்.
- இந்தச் சுரங்கப்பாதை ஆண்டு முழுவதும் பயன்படும் வகையில் அமைந்துள்ளது.
- சுரங்கப்பாதையின் மேற்குப்பகுதி நுழைவாயில் (சிறீ நகருக்கு அருகில்) ககங்கீருக்குப் பிறகு ரெசின் லா கிராமத்தில் கிழக்குப் பகுதி ஷேத்காரி கிராமத்தில் அமைந்துள்ளது. இரண்டு நுழைவாயில்களுக்கு இடையில் ஆதிட்டில் காற்றோட்டச் சுரங்கப்பாதை உள்ளது.
- பலவீனமான இமயமலை புவியியலைக் கருத்தில் கொண்டு *என்ஏடிஎம்* சுரங்கப்பாதை முறையைப் பயன்படுத்தி சுரங்கப்பாதைகள் கட்டப்பட்டுள்ளன.
# சோன்மார்க் சுரங்கப்பாதை

## வளர்ச்சியும் கட்டுமான நிறுவனமும்

ஆரம்பத்தில், இசட்-மோர் சுரங்கப்பாதை என்பது 450 மில்லியன் டாலர் மதிப்பிலான திட்டமாக, சிறீ நகர்-சோனாமார்க் சுரங்கப்பாதை லிமிடெட் என்ற உள்கட்டமைப்பு குத்தகை மற்றும் நிதி சேவைகள் (ஐஎல் & எஃப்எஸ்) நிறுவனத்தால் வடிவமைப்பு, கட்டுதல், நிதி, இயக்குதல், பரிமாற்றம் முறையின் கீழ் பொது-தனியார் பங்களிப்பு அடிப்படையில் செயல்படுத்தப்பட்டது.  
முன்னதாக, இந்தத் திட்டம் உரிமையாளரும், கட்டுமான நிறுவனமான பி. ஆர். ஓ, வினால் செயல்படுத்தத் திட்டமிடப்பட்டது. இருப்பினும், இது இப்போது என். எச். ஐ. டி. சி. எல்-க்கு மாற்றப்பட்டுள்ளது.  
ஐடிஎன்எல் (ஐஎல் & எஃப்எஸ் குழும நிறுவனம்) ஈபிசி ஒப்பந்தக்காரராக நியமிக்கப்பட்டார். இது திட்டத்திற்கான கட்டுமான ஒப்பந்தக்காரராக ஆப்கோ-டைட்டனை (ஜாயின்ட் வென்ச்சர்) நியமித்துள்ளது. நிதி நெருக்கடி காரணமாகக் கட்டுமான ஒப்பந்தக்காரரால் சூலை 2018-இல் பணி நிறுத்தப்பட்டது.  
திட்ட ஆணையம் (என். எச். ஐ. டி. சி. எல்) சிறீநகர் சோனாமார்க் சுரங்கப்பாதை லிமிடெட் நிறுவனத்துடனான ஒப்பந்தம்/ஒப்பந்தத்தை முன்கூட்டியே அறிவித்தது. மீதமுள்ள பணிகளை நிர்மாணிப்பதற்கான ஏலத்தைச் சூன் 2019-இல் மீண்டும் வெளியிட்டது. திருத்தப்பட்ட (நிலுவையிலுள்ள பணிகள்) மொத்தத் திட்டச் செலவு 2,378 கோடி ரூபாய் (340 மில்லியன் அமெரிக்க டாலர்) ஆகும். குறித்த பணி குறித்த திகதியில் முதல் 42 மாதங்களுக்குள் முடிக்கப்பட வேண்டும் என அறிவிக்கப்பட்டது.  
ஆகத்து 2019-இல், பன்னாட்டு ஏல நடைமுறையில் மிகக் குறைந்த ஏலக்காரராக *ஆப்கோ உள்கட்டமைப்பு* நிறுவனத்திற்கு திசம்பர் 2019-இல், திட்ட ஆணையம் பணிக்கான ஆணைக் கடிதத்தை வழங்கியது..
# சோன்மார்க் சுரங்கப்பாதை

## நிலை புதுப்பிப்புகள்

- **அக்டோபர் 2012:** சாலைப் போக்குவரத்து மற்றும் நெடுஞ்சாலைத் துறை அமைச்சர் சி. பி. ஜோசி, சம்மு காசுமீர், முதலமைச்சர் உமர் அப்துல்லா, இராகுல் காந்தி ஆகியோர் இணைந்து இசட் மோர் சுரங்கப்பாதைக்கு அடிக்கல் நாட்டினர்.  
- **மே 2015:** கட்டுமானப் பணிகள் தொடங்கப்பட்டன.  
- **சூலை 2018:** 22% வேலை முடிந்தது,  
- **அக்டோபர் 2018:** "நிதி நெருக்கடியை" கருத்தில் கொண்டு ஐஎல் அண்ட் எஃப்எஸ் குழுமத்தின் குழுவை அரசாங்கம் மாற்றியது.  
- **மார்ச் 2019:** ஒப்பந்தத்தை முன்கூட்டியே முடிக்க உத்தரவிடப்பட்டது  
- **சூன் 2019:** எஞ்சிய பணிகளை நிறைவு செய்வதற்காக ஒரு புதிய ஒப்பந்தக்காரரைத் தேர்ந்தெடுப்பதற்காக வருடாந்திர அடிப்படையில் ஏலங்களை மீண்டும் நடைமுறைப்படுத்தியது. திருத்தப்பட்ட மொத்தத் திட்டச் செலவு (மீதமுள்ள பணிகளுக்கு) ₹ 2,378 கோடி என மதிப்பிடப்பட்டுள்ளது.  
- **ஆகத்து 2019:** ஆப்கோ இன்ப்ராடெக் ₹ 2,378 கோடி ஒப்பந்தத்தைப் பெற்றது. 3 ஆண்டுகளில் சுரங்கப்பாதை கட்டப்படும் இலக்கு 2023 திசம்பர்க்குள் நிறைவடையும்.  
- **சூலை 2020:** புதிய ஒப்பந்ததாரர் ஆப்கோ இன்ப்ராடெக் மீண்டும் பணியினைத் தொடங்கியது. சுரங்கப்பாதையின் இரண்டு முனைகளும் சூன் 2021 இறுதிக்குள் முடிந்துவிட்டன.  
- கட்டுமானத்தை ஆய்வு செய்த பின்னர், மத்திய அமைச்சர் நிதின் கட்கரி, நவம்பர் 2021க்குள் சுரங்கப்பாதை கட்டுப்படுத்தப்பட்ட போக்குவரத்துக்காக (இராணுவம் மற்றும் அவசரகால சேவைகளுக்காக) ஓரளவு திறக்கப்படும் என்று அறிவித்தார்.  
- **10 ஏப்ரல் 2023**: அமைச்சர் நிதின் கட்கரி, சம்மு காசுமீர் துணைநிலை ஆளுநர், நாடாளுமன்ற உறுப்பினர்கள் சுரங்கப்பாதையை ஆய்வு செய்தனர். 2023ஆம் ஆண்டின் இறுதிக்குள் இந்த சுரங்கப்பாதையினைப் பயன்பாட்டிற்குக் கொண்டுவரத் திட்டமிடப்பட்டுள்ளது என்று அமைச்சர் கூறினார். இசட் மோர்க் சுரங்கப்பாதை சோனாமார்க் சுற்றுலா நகரத்திற்கு அனைத்துக் காலங்களிலும் இணைப்பையும் வழங்கும்.
# சட்டர்கலா கணவாய்

**சட்டர்கலா கணவாய்** (*Chattergala Pass*) என்பது இந்தியாவின் சம்மு காசுமீரின் சம்மு பிராந்தியத்தின் மத்திய இமயமலையில் 3200 மீ (10,500 அடி) உயரத்தில் உள்ள ஒரு மலை கணவாய் ஆகும். இது நீரு ஆற்றுப் பள்ளத்தாக்கில் உள்ள பாதர்வா நகரத்தை சிவாலிக் மலைகளில் உள்ள பசோக்லியுடன் இணைக்கிறது. கணவாய்க்கு அடியில் ஒரு சாலை சுரங்கப்பாதை கட்ட திட்டமிடப்பட்டுள்ளது. 8 கி. மீ. நீளமுள்ள இந்த சுரங்கப்பாதை, கத்துவாவினை தோடாவுடன் பானி வழியாக இணைக்கும். சுமார் 4 ஆண்டுகளில் இந்தச் சுரங்கப்பாதை கட்டி முடிக்கப்படும் என்று எதிர்பார்க்கப்படுகிறது. இதன் கட்டுமான செலவு சுமார் ரூ. 4,000 கோடி ஆகும்.இந்தச் சுரங்கப்பாதை சம்மு காசுமீரின் தோடா கத்துவா மாவட்டங்களுக்கு இடையே அனைத்து வானிலை சூழலிலும் சாலை இணைப்பை வழங்கும். இந்தச் சுரங்கப்பாதை கட்டி முடிக்கப்பட்ட பிறகு, லகான்பூரிலிருந்து தோடா வரையிலான பயண நேரம் நான்கு மணி நேரமாகக் குறைக்கப்படும்.
# முப்புளோரோசிலேன்

**முப்புளோரோசிலேன்** (*Trifluorosilane*) என்பது F<sub>3</sub>HSi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நிலையான வெப்பநிலை மற்றும் அழுத்தத்தில், முப்புளோரோசிலேன் ஒரு நிறமற்ற வாயுவாகும். டிரைபுளோரோசிலேன் என்ற பெயராலும் இச்சேர்மம் அறியப்படுகிறது. இயங்குருப்பான F<sub>3</sub>Si முப்புளோரோசிலில் என்று சரியாகக் குறிப்பிடப்பட்டாலும் பெரும்பாலும் முப்புளோரோசிலேன் என்று அழைக்கப்படுகிறது.